รักษาสิวหัวขาวเองที่บ้าน รับการช่วยเหลือจากมืออาชีพ ป้องกันการปะทุของสิวหัวขาว
การล้างหน้าบ่อยเกินไป ถูผิวหน้าแรงเกินไป ใช้มาสก์หน้าหรือใช้คลีนเนอร์ให้ความชุ่มชื่นล้วนสามารถทำให้สิวแย่ลงได้ เป็นเรื่องสำคัญมากที่ต้องรอประมาณ 5-15 นาทีหลังจากล้างทำความสะอาดผิวหน้าก่อนจะทายารักษาสิว หากคุณทายารักษาสิวทันทีหลังล้างหน้า มันอาจทำให้ผิวหน้าระคายเคืองและทำให้เกิดสิวหัวขาวได้  เบนซอยล์ เปอร์อ็อกไซด์จะทำลายแบคทีเรียที่พบในรูขุมขนเวลาที่เกิดสิว มันถูกใช้ในผลิตภัณฑ์หลากหลายประเภท รวมไปถึงผลิตภัณฑ์ทำความสะอาดผิวหน้า โลชั่น และยาขี้ผึ้ง เวลาทาจงใช้ความระมัดระวัง เนื่องจากมันอาจทำให้เกิดรอยด่างตามเสื้อผ้าได้  กรดซาลิซิลิกจะช่วยให้ผิวหนังลอกเซลล์ผิวที่ตายแล้ว ซึ่งจะช่วยเปิดรูขุมขน มันยังช่วยลดไขมันที่เป็นต้นเหตุของสิวหัวขาว เนื่องจากมันเป็นกรด จึงอาจทำให้เกิดอาการคันเวลาทาอยู่บ้าง  สำหรับยาทั้งสองชนิดนี้ ให้หยุดใช้และปรึกษาแพทย์ผิวหนังทันทีหากมีอาการดังต่อไปนี้: ผิวหนังเป็นผื่นแดงหรือมีอาการคัน เป็นตุ่มบวมแดง อย่าทามากเกินไป! การทาในปริมาณมากกว่าที่แนะนำไม่เพียงแต่จะไม่ทำให้สิวหายเร็วขึ้นแล้ว ยังจะทำให้ผิวเกิดระคายเคือง ทำให้เกิดผื่นแดง อักเสบหรือยิ่งเกิดสิวหัวขาว ใช้ผลิตภัณฑ์ที่มีส่วนผสมของน้ำมันทีทรีอย่างน้อย 5% ให้ใช้สำลีก้อนชุบน้ำมันทีทรีแล้วซับลงบนบริเวณที่เกิดสิววันละครั้ง ถึงแม้มันต้องใช้เวลานานกว่าถึงจะเห็นผล (ประมาณสามเดือน) มีการศึกษาที่แสดงว่าน้ำมันทีทรีนั้นมีประสิทธิภาพในการรักษาสิวอักเสบในระยะยาวไม่ต่างจากเบนซอยล์เปอร์อ็อกไซด์แต่มีผลข้างเคียงน้อยกว่า  ถ้าคุณมีกลากหรืออาการทางผิวหนังอื่นๆ น้ำมันทีทรีอาจทำให้ผิวระคายเคืองได้ อย่ากลืนน้ำมันทีทรีเพราะมันมีพิษถ้าบริโภคลงไป  สำหรับการให้ผลที่เร็วขึ้น ให้ทาน้ำมันทีทรีวันละสองครั้งเป็นเวลานานครั้งละ 20 นาที แล้วล้างออกด้วยคลีนเซอร์สูตรอ่อน ให้ทำต่อเนื่องเป็นเวลา 45 วัน ตรงกันข้ามกับคำกล่าวอ้างทั้งหลายแหล่ ผลิตภัณฑ์ทำความสะอาดผิวไม่ทำงานได้ผลในชั่วข้ามคืน มันต้องใช้เวลา 6-8 สัปดาห์ถึงจะเห็นพัฒนาการ และนานถึง 6 เดือนจึงจะได้ผิวหน้าที่สะอาดหมดจด ให้อดทนและดูแลผิวหน้าไปตามสูตรที่ใช้ สิวหัวขาวเป็นเม็ดนูนเล็กๆ สีขาวบนผิวหน้า มันเป็นสิวประเภทที่มีความรุนแรงน้อยที่สุด แต่อาจเกิดร่วมกับสิวประเภทอื่น สิวหัวขาวและอาการสิวเห่อประเภทอื่นอาจมีสาเหตุที่หลากหลาย การทำความเข้าใจว่าสิวหัวขาวเกิดขึ้นได้อย่างไรจะช่วยคุณตัดสินใจว่าจะใช้การรักษาวิธีใด   การเปลี่ยนแปลงของฮอร์โมนในร่างกาย เช่นที่เกิดขึ้นในช่วงแตกหนุ่มแตกสาว ช่วงตั้งครรภ์และช่วงหมดประจำเดือน สามารถทำให้เกิดสิวเห่อได้ ผู้คนอายุระหว่าง 12 ถึง 24 ปีถึง 85% จะเกิดสิวในแบบต่างๆ ขึ้น ความเปลี่ยนแปลงในการใช้ยาเช่นยาคุมกำเนิดและยารักษาอาการประสาทบางตัวก็สามารถทำให้สิวปะทุได้ การผลิตไขมันส่วนเกินสามารถทำให้เกิดสิวหัวขาวและสิวประเภทอื่นๆ ไขมันเซบัมเป็นสารประกอบน้ำมันที่ผลิตขึ้นในรูขุมขนซึ่งก่อให้เกิดสิวหัวขาวกับสิวเห่อแบบอื่นเมื่อผิวดูดซับมันมากเกินไป รูขุมขนบนร่างกายคุณส่วนใหญ่จะผลิตไขมันเซบัม ดังนั้นจึงมีความเป็นไปได้ที่จะเกิดสิวหัวขาวบนบริเวณอื่นของผิวหนังนอกเหนือจากใบหน้า  คนบางคนอาจเกิดสิวหัวขาวได้ง่าย คนเชื้อสายคอเคเซียนจะมีโอกาสเกิดสิวหัวขาวมากกว่าเชื้อสายอื่น และการเกิดสิวหัวขาวมีแนวโน้มที่จะส่งต่อกันในครอบครัว  สิวหัวขาวเกิดได้จากหลายสาเหตุ ซึ่งไม่ใช่ว่าคุณจะสามารถรักษาให้หายเองได้ทุกชนิด ถ้าผิวของคุณไม่ตอบสนองต่อการรักษาเองที่บ้าน ทางที่ดีก็ควรไปพบแพทย์แม้สภาพสิวจะไม่รุนแรง คุณอาจพบประเด็นสุขภาพในเชิงลึกอื่นๆ ที่ทำให้เกิดสิวก็ได้ ถ้าคุณรักษาสิวหัวขาวเองที่บ้านและไม่เห็นพัฒนาการหลังจากรักษาไป 4-8 สัปดาห์ มันอาจได้เวลาทบทวนสถานการณ์ใหม่ สถาบันตจวิทยาแห่งอเมริกามี คำแนะนำออนไลน์ เพื่อช่วยคุณเข้าใจอาการสิวได้ดีขึ้น แต่ไม่ควรจะใช้แทนคำแนะนำจากแพทย์ผู้เชี่ยวชาญ ถ้าสิวหัวขาวของคุณมีความรุนแรงหรือไม่ตอบสนองต่อวิธีรักษาสิวเองที่บ้าน ผู้เชี่ยวชาญตามคลีนิกผิวสามารถสั่งจ่ายยาทั้งแบบรับประทานและแบบทาภายนอกที่ออกฤทธิ์แรงกว่ายาวางจำหน่ายทั่วไป มันมักจะเห็นผลในไม่กี่สัปดาห์ ถ้าปัญหาสิวหัวขาวยังคงอยู่ ให้ปรึกษาเพื่อไปพบแพทย์ผิวหนัง  ผู้เชี่ยวชาญสามารถสั่งจ่ายยาประเภทยาปฏิชีวนะที่จะช่วยลดจำนวนกับอัตราการเติบโตของแบคทีเรียที่ก่อให้เกิดสิว (P. acnes) ยาปฏิชีวนะประเภทรับประทานโดยทั่วไปก็มียาในกลุ่มเอริโธมัยซิน (erythromycin) และ เตตราไซคลิน (tetracycline) และยาคุมกำเนิดชนิดรับประทาน (สำหรับผู้หญิง) แพทย์อาจสั่งจ่ายยาปฏิจุลชีวนะอย่างเบนซอยล์ เปอร์อ็อกไซด์หรือกรดอะเซลาอิก (azelaic acid) ให้ด้วย  โปรแกรมประกันสุขภาพในสหรัฐบางตัวจำเป็นต้องใช้ใบอ้างอิงจากแพทย์ในการไปพบแพทย์ผิวหนัง และค่าใช้จ่ายในการพบแพทย์ผิวหนังก็สูงกว่าการพบผู้เชี่ยวชาญ เพื่อหลีกเลี่ยงค่าใช้จ่ายที่สูงจนชวนประหลาดใจ ให้ตรวจสอบสัญญาประกันสุขภาพก่อนไปนัดแพทย์ ยาทากลุ่มกรดวิตามินเอนั้นสกัดจากวิตามินเอและจะสลายรูขุมขนที่อุดตัน ซึ่งจะช่วยรักษาสิวหัวขาวและป้องกันไม่ให้กลับมาเกิดใหม่ ผลข้างเคียงเล็กน้อยอย่างเกิดการระคายเคืองผิวอาจเกิดขึ้นได้ และยาบางตัว (เช่นทาซาโรทีน - tazarotene) ก็ไม่ควรให้สตรีมีครรภ์ใช้ ครีมทาผิวที่มีวางจำหน่ายทั่วไปบางตัวอาจมีส่วนผสมของเรตินอยด์ (retinoids) แต่แพทย์อาจสั่งจ่ายยาที่ออกฤทธิ์แรงเพื่อช่วยรักษาสิวหัวขาวกับสิวประเภทอื่นๆ ทางที่ดีควรทำตามคำแนะนำของแพทย์ ถ้าสิวหัวขาวไม่ตอบสนองต่อการรักษาเองที่บ้านหรือยาชนิดต้องใช้ใบสั่งยาทั่วไปแล้ว คุณจำเป็นต้องพบแพทย์ผิวหนัง คุณยังควรไปพบแพทย์ผิวหนังหากคุณตรวจพบสิวอุดตันเป็นตุ่มแข็งหรือเป็นซีสต์ สิวอุดตันตุ่มแข็งนั้นเป็นตุ่มใหญ่แข็งอยู่ใต้ผิวหนัง และซีสต์นั้นเป็นรูขุมขนที่อุดตันซึ่งมักมีขนาดใหญ่และบวมแดง ทั้งคู่สามารถก่อให้เกิดรอยแผลเป็นถาวรหากไม่ได้รับการรักษาจากแพทย์ แพทย์ผิวหนังจะมีวิธีการรักษาหลากหลายที่ไม่พบในการรักษาด้วยตัวเองที่บ้าน นอกเหนือจากการใช้ยาทาและยารับประทานแล้ว แพทย์ผิวหนังยังอาจแนะนำการรักษาด้วยเลเซอร์ ใช้สารเคมีลอกผิว หรือกระทั่งการผ่าตัด ขึ้นอยู่กับสภาพความรุนแรงของปัญหาสิว แพทย์ผิวหนังสามารถใช้เครื่องมือปลอดเชื้อในการกดสิวหัวขาวและสิวหัวดำเพื่อเอาสิ่งที่อุดตันรูขุมขนออกมา แพทย์ยังสามารถกรอผิวโดยใช้ผงคริสตัลเพื่อช่วยกำจัดเซลล์ผิวที่ตายแล้วและเปิดรูขุมขนขนาดเล็กได้ คุณไม่ควรลองกำจัดสิวหัวขาวด้วยตัวเอง การบีบสิว เกาะสิว หรือใช้อุปกรณ์ใดๆ กดสิวเองที่บ้านจะทำให้ปัญหาสิวหัวขาวของคุณแย่ลง เพราะมันอาจไปกดเนื้อสิวให้จมลึกลงไปในชั้นผิวได้ การพยายามกดสิวหัวขาวเองที่บ้านอาจก่อให้เกิดการติดเชื้ออย่างรุนแรงและมีผลให้เกิดรอยแผลเป็นได้ ยาไอโซเตรติโนอินเป็นยาที่ต้องใช้ใบสั่งจ่ายยาที่ทำงานโดยการลดปริมาณการผลิตไขมันบนผิวหน้า (เซบัม) อันเป็นหนึ่งในสารประกอบที่มีผลต่อการอุดรูขุมขนและก่อให้เกิดสิวหัวขาว มันยังช่วยลดการอักเสบและการเกิดแบคเรีย P. acnes. ในผู้ป่วยกว่า 85% ที่มีปัญหาสิวรุนแรงนั้น ยาไอโซเตรติโนอินจะช่วยทำให้ผิวหายอย่างถาวรได้ภายใน 4 ถึง 5 เดือน  ยาไอโซเตรติโนอินนั้นมีชื่อในการจำหน่ายอย่าง Absorica®, Accutane®, Amnesteem®, Claravis®, Myorisan®, Sotret®, และ Zenatane™ มันยังมีในรูปแบบทั่วไปและมักใช้ในรูปแบบการรับประทาน   ยาไอโซเตรติโนอินมีผลข้างเคียงที่อาจเกิดขึ้นได้ อย่างมีความเสี่ยงที่จะเกิดของกลุ่มโรคที่มีการอักเสบของระบบทางเดินอาหารหรือกลุ่มโรคทางจิตเวช จึงมักจะมีการสั่งจ่ายเฉพาะในกรณีการเป็นสิวอย่างรุนแรงเท่านั้น  เนื่องจากผลข้างเคียงที่มีความรุนแรง คนที่ใช้ยาไอโซเตรติโนอินจึงต้องสมัครเข้าร่วมโปรแกรม ipledge™ ที่สร้างโดยองค์กรอาหารและยาสหรัฐ สตรีที่จะใช้ยาไอโซเตรติโนอินต้องไม่อยู่ในระหว่างการตั้งครรภ์ คนที่รักษาโดยยาไอโซเตรติโนอินยังต้องไม่บริจาคเลือดในระหว่างการรักษาและควรหลีกเลี่ยงการตากแดด ผลิตภัณฑ์ดูแลรักษาผิวหน้าอย่างยาสมาน มาสก์ โทนเนอร์และสบู่ขัดผิวอาจทำให้ผิวระคายเคืองและง่ายต่อการเกิดสิวหัวขาว  การทารับบิ้งแอลกอฮอล์สามารถทำให้ผิวระคายเคืองและเกิดสิวหัวขาว ผลิตภัณฑ์ดูแลรักษาผิวหน้าที่มีน้ำมันก็ไม่ใช่ความคิดที่ดีนักถ้าคุณมีผิวที่เกิดสิวได้ง่าย เครื่องสำอางและโลชั่นกันแดดหลายยี่ห้อมีส่วนผสมของน้ำมันที่สามารถไปอุดตันรูขุมขนจนก่อให้เกิดสิวหัวขาว สถาบันตจวิทยาแห่งอเมริกาแนะนำให้คุณใช้ผลิตภัณฑ์แบบ "ไม่มีน้ำมันเป็นส่วนผสม" "ไม่อุดตันรูขุมขน" หรือ "ไม่ก่อให้เกิดการอุดตัน"  หลีกเลี่ยงการรองพื้นอย่างหนาและเครื่องสำอางแบบครีมหากเป็นไปได้ มันมักจะไปทำให้รูขุมขนอุดตัน นอกเหนือจากการละเว้นใช้ผลิตภัณฑ์ดูแลผิวหน้าแบบผสมน้ำมันแล้ว คุณยังสามารถช่วยป้องกันการเห่อสิวโดยไม่ใช้ผลิตภัณฑ์ดูแลเส้นผมที่มีน้ำมันเป็นส่วนผสม และไม่สัมผัสหรือแกะใบหน้า (นิ้วคุณมีน้ำมันบำรุงผิวตามธรรมชาติและแบคทีเรียบนนิ้วก็สามารถทำให้สิวปะทุ) อาจจะยากที่จะสะกดกลั้นการแกะหรือบีบสิว ทว่าการทำเช่นนั้นมีแต่ทำให้ผิวหนังอักเสบ ทำให้ปัญหาสิวหัวขาวแย่ลง มีสิทธิเกิดการติดเชื้อ และยิ่งทำให้สิวหายช้า เอานิ้วออกไปซะ! เตียงอบผิวแทนหรือการอาบแดดนั้นเป็นที่นิยม แต่มันไม่ใช่ข่าวดีสำหรับผิวคุณเลย การใช้เตียงอบผิวแทนจะเพิ่มอัตราเสี่ยงการเกิดมะเร็งผิวหนังถึง 75 เปอร์เซ็นต์ ยิ่งกว่านั้น ยารักษาสิวบางตัวอาจทำให้ผิวคุณไวต่อแดด ซึ่งจะเพิ่มความเสียหายกับผิวหากคุณไปอาบแดดให้ผิวแทน พอรักษาหายหลายคนอาจนึกอยากหยุดการรักษานั้น แพทย์ผิวหนังจะแนะนำให้คุณยังคงใช้ยารักษาอย่างน้อยหนึ่งตัวต่อไปแม้จะหายจากสิวแล้วเพื่อป้องกันการปะทุสิว จำไว้ว่า: การป้องกันนิดเดียวให้ผลเท่ากับการรักษาใหญ่โต!
ล้างบริเวณที่เกิดสิวเบาๆ วันละสองครั้งโดยใช้สบู่สูตรอ่อนโยนอย่างของ Dove หรือ Cetaphil. ทาผลิตภัณฑ์รักษาสิวที่มีส่วนผสมของเบนซอยล์ เปอร์อ็อกไซด์ (Benzoyl Peroxide) และกรดซาลิซิลิก (Salicilic acid). ใช้น้ำมันทีทรีทาที่ผิวเพื่อสู้กับอาการสิวหัวขาวตามธรรมชาติ. ให้ตัวยามีเวลาในการทำงาน. เข้าใจสาเหตุที่ก่อให้เกิดสิวหัวขาว. ตรวจสภาพผิว. ไปพบผู้เชี่ยวชาญ. ปรึกษาแพทย์ในเรื่องยาทากลุ่มกรดวิตามินเอ (topical retinoids). พบแพทย์ผิวหนัง. สอบถามแพทย์ผิวหนังถึงการกดสิว. ปรึกษาแพทย์เรื่องยาไอโซเตรติโนอิน (isotretinoin). หลีกเลี่ยงการใช้ผลิตภัณฑ์ดูแลรักษาผิวหน้าบางตัว. พยายามไม่ให้ใบหน้าโดนของมันๆ. หลีกเลี่ยงการบีบหรือแกะสิวหัวขาว. อยู่ให้ห่างจากแดด. ยังคงใช้การดูแลรักษาผิวไปอย่างต่อเนื่อง.
https://www.wikihow.com/Treat-Whiteheads https://www.wikihow.com/Treat-Whiteheads https://www.wikihow.com/Treat-Whiteheads
Treating Whiteheads at Home Getting Professional Help Preventing Whitehead Breakouts